section_heading: O albumu
paragraph_text: Kyle Ward iz Sputnikmusica tvrdi da je "Dissection poznat po spajanju složenih, harmoniziranih gitarskih solodionica sa sirovim black metalom"; izjavio je da se "svaka pjesma sastoji od vlastitih melodičnih rifova, ali postoje i pjesme prepune takvih rifova, a vokali su jednako veličanstveni i melodični." Također je istaknuo značajne stilske različitosti između tog albuma i idućeg Dissectionovog albuma Storm of the Light's Bane. Atanamar Sunyata iz Metal Injectiona napisao je da "Dissection crpi nadahnuće iz Bathoryjeva nasljeđa. Međutim, Dissection se za razliku od svojih suvremenika nije zaustavio na atonalnom gnjevu Under the Sign of the Black Marka, nego je slijedio Quorthonove naknadne, veličanstvenije skladbe." Izjavio je da je album "natopljen zlokobnom mijazmom etosa black metala", ali je istaknuo da je skupina "odbacila manje tradicionalnih tropa metala od svojih suvremenika. Albumom upravljaju klasične konstrukcije, a temelj mu je obilati thrash."